Tomay küüyü Çadır-Lunga dolayında kurulmuş o vakıtlar, açan gagauzlar geçärmişlär yaşamaa Bulgariyadan Bucak kırlarına. O kurulmuş Orumbetoglu hanın çorbacılık yerlerindä. 1819 yılda tomaylılar kurmuşlar küüdä bir ortodoks klisesi. 1853-1856 yıllarda tomaylılar pay almışlar Kırım cengindä. 1914 yılda Tomayda varmış 530 ev, 2676 kişi hem 7458,5 desätina toprak. Tomaylılar pay almışlar türlü frontlarda Birinci dünnää cengindä. 1918-1940 yıllarda küü girärdi Romun padişaalıı içinä, sora Sovet Birliin devletinä. Tomaylılar pay almışlar İkinci dünnää cengindä da.